Μπίργιερ Χάλβορσεν

Ο Μπίργιερ Χάλβορσεν (Χόρτεν, 19 Φεβρουαρίου 1905 – 7 Σεπτεμβρίου 1976) ήταν Νορβηγός αθλητής του άλματος εις ύψος.

Γεννήθηκε το 1905 στο Χόρτεν και ήταν αθλητής της Χόρτεν ΦΙΚ και της Στουντεντένες ΙΚ. Στο Νορβηγικό πρωτάθλημα στίβου κατέκτησε το χρυσό μετάλλιο τέσσερις φορές (1931, 1932, 1933, 1934) και το αργυρό μετάλλιο μία φορά (1935).NM Høyde menn friidrett.no, Ανακτήθηκε 2 Δεκεμβρίου 2020 

Με την εθνική ομάδα στίβου της Νορβηγίας συμμετείχε στο πρώτο Ευρωπαϊκό πρωτάθλημα του Τορίνο το 1934 όπου κατέκτησε το αργυρό μετάλλιο στο άλμα εις ύψος (1,97 μ.) και κατέρριψε το νορβηγικό ρεκόρ. Εκείνη την εποχή περνούσαν τον πήχη σε στυλ «ψαλίδι» και αυτό το άλμα έγινε το υψηλότερο σε όλη τη διάρκεια της καριέρας του.Norges Fri-idrettsforbund – norske bestenoteringer friidrett.no, Ανακτήθηκε 2 Δεκεμβρίου 2020

Εκτός από το άλμα εις ύψος, έκανε και άλλα αγωνίσματα, και είχε το ρεκόρ τόσο στο άλμα επί κοντώ όσο και στα 110 μέτρα με εμπόδια. Πέθανε στις 7 Σεπτεμβρίου 1976 σε ηλικία 71 ετών.

 Παραπομπές 

Κατηγορία:Νορβηγοί αθλητές του στίβου
Κατηγορία:Κάτοχοι μεταλλίων του Νορβηγικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου